63. ΑΠΟΦΑΣΗ ΥΠΟΥΡΓΩΝ Αριθ. 37 της 8/8 Ιαν. 1998 (ΦΕΚ Β΄ 1) Οργάνωση και λειτουργία της Κεντρικής Νομοπαρασκευαστικής Επιτροπής (ΚΕ.Ν.Ε.). Έχοντας υπόψη: 1.Το άρθρο 5 της απόφασης του Υπουργού Προεδρίας Κυβερνήσεως Α΄ 5257/26.4.1982 «Αναμόρφωση συλλογικών οργάνων γνωμοδοτικής και αποφασιστικής αρμοδιότητας του Υπουργού Προεδρίας της Κυβερνήσεως» (ΦΕΚ Β΄ 211). 2.Το άρθρο 11 του νόμου 1299/1982 «Οργάνωση Υπηρεσιών Πρωθυπουργού» (ΦΕΚ Α΄ 129). 3.Το άρθρο 13 παρ. 1 και 4 του Νόμου 1558/1985 «Κυβέρνηση και Κυβερνητικά όργανα» (ΦΕΚ Α΄ 137). 4.Το άρθρο 22 παρ. 3 του νόμου 2362/1995 «Περί δημοσίου λογιστικού, ελέγχου των δαπανών του Κράτους και άλλες διατάξεις» (ΦΕΚ Α΄ 247). 5.Το Π.Δ. 86/1996 «Γενική Γραμματεία του Υπουργικού Συμβουλίου (ΦΕΚ Α΄ 70). 1.Η.α.62-63 Νομοπαρασκευαστικές Επιτροπές 6.Το άρθρο 29 Α του νόμου 1558/1985, όπως προστέθηκε με το άρθρο 27 του νόμου 2081/1992 (ΦΕΚ Α΄ 154) και αντικαταστάθηκε από το άρθρο 1 παρ. 2α του νόμου 2469/1997 (ΦΕΚ Α΄ 38) και το γεγονός ότι από τις διατάξεις της παρούσας απόφασης προκαλείται δαπάνη σε βάρος του Κρατικού Προϋπολογισμού για το έτος 1998 ύψους δρχ. 50.000.000 εκατομμυρίων περίπου και για καθένα από τα επόμενα έτη ύψους δρχ. 50.000.000 εκατομμυρίων περίπου, οι οποίες θα προβλέπονται και θα καλύπτονται από τις πιστώσεις του ΚΑΕ 515. Το παραπάνω ποσό έχει ήδη εγκριθεί στον ΚΑΕ 515 (07-150) του Προϋπολογισμού έτους 1998 του Υπουργείου Εσωτερικών Δημόσιας Διοίκησης και Αποκέντρωσης, αποφασίζουμε: Συγκρότηση – Θητεία Άρθρ.1.-1.Η Κεντρική Νομοπαρασκευαστική Επιτροπή (ΚΕ.Ν.Ε.) υπάγεται στη Γενική Γραμματεία του Υπουργικού Συμβουλίου. 2.Η ΚΕ.Ν.Ε. αποτελείται από δέκα τρία (13) μέλη. Ως μέλη της ορίζονται δικαστικοί λειτουργοί, Νομικοί Σύμβουλοι και Πάρεδροι του Νομικο9ύ Συμβουλίου του Κράτους, μέλη του Διδακτικού Επιστημονικού Προσωπικού των Ανωτάτων Εκπαιδευτικών Ιδρυμάτων, με γνωστικό αντικείμενο νομικό μάθημα και δικηγόροι, εν ενεργεία ή συνταξιούχοι. 3.Τα μέλη της ΚΕ.Ν.Ε. ορίζονται με απόφαση του Πρωθυπουργού. Με την ίδια ή άλλη απόφαση ορίζεται ως Πρόεδρος αυτής ένας εκ των μελών της ανώτατος δικαστικός λειτουργός, κατά σειρά αρχαιότητας. 4.Η θητεία των μελών της ΚΕ.Ν.Ε. είναι διετής. Η προαγωγή ή συνταξιοδότηση αυτών κατά τη διάρκεια της θητείας τους, δεν επηρεάζει την ιδιότητά τους ως μελών της ΚΕ.Ν.Ε. Αδικαιολόγητη απουσία μέλους από τρεις συνεχόμενες συνεδριάσεις, επιφέρει αυτοδικαίως την απώλεια της ιδιότητάς του. Η απουσία του μέλους προκύπτει από τα πρακτικά συνεδριάσεων και βεβαιώνεται από τον Πρόεδρο της ΚΕ.Ν.Ε. Η διαπίστωση της απώλειας της ιδιότητας του μέλους της ΚΕ.Ν.Ε. γίνεται με απόφαση του Πρωθυπουργού, με την οποία ορίζεται και ο αντικαταστάτης του, για τον υπόλοιπο χρόνο της θητείας του. 5.Για την υποβοήθηση του έργου της, με την απόφαση της παρ. 3 του παρόντος άρθρου, ορίζεται Γραμματέας της ΚΕ.Ν.Ε. με τον αναπληρωτή του από το προσωπικό της Γενικής Γραμματείας του Υπουργικού Συμβουλίου. Αρμοδιότητες Άρθρ.2.-Αρμοδιότητες της ΚΕ.Ν.Ε. είναι: α)Η επεξεργασία των σχεδίων νόμων, πράξεων νομοθετικού περιεχομένου και τροπολογιών που παραπέμπονται σ’ αυτή, από άποψη συστηματική και νομοτεχνική και η αρτιότερη διατύπωση του κειμένου τους. β) Η διαπίστωση της συνταγματικής νομιμότητας των προτεινόμενων ρυθμίσεων καθώς και της συμβατότητάς τους με το κοινοτικό και το διεθνές δίκαιο. γ)Η επισήμανση ενδεχόμενων επιστώσεων ή προεκτάσεων των ρυθμίσεων ιδιαίτερης σημασίας. δ)Η υπόδειξη στη Διοίκηση της ανάγκης λήψης νομοθετικών μέτρων για την άρση τυχόν συγκρούσεων ή την εναρμόνιση της νομοθεσίας προς τη συνταγματική, την κοινοτική και τη διεθνή έννομη τάξη. ε)Η μελέτη κάθε θέματος, στα πλαίσια των αρμοδιοτήτων της, που παραπέμπεται σ’ αυτή από τον Πρωθυπουργό ή τον Γενικό Γραμματέα του Υπουργικού Συμβουλίου. Λειτουργία Άρθρ.3.-«1.Ο Πρόεδρος συγκαλεί την Επιτροπή και συντονίζει τις εργασίες της. Η ΚΕ.ΝΕ. συνεδριάζει σε Ολομέλεια με την παρουσία τουλάχιστον επτά (7) μελών και σε δύο (2) Τμήματα (Α’ και Β’ ) με την παρουσία τουλάχιστον πέντε (5) μελών ανά Τμήμα. Ο Πρόεδρος προεδρεύει στις συνεδριάσεις της Ολομέλειας και των Τμημάτων. Σε περίπτωση απουσίας ή κωλύματος του Προέδρου της ΚΕ.ΝΕ., των συνεδριάσεων προεδρεύει το κατά τις κείμενες διατάξεις παριστάμενο αρχαιότερο μέλος αυτής.» Η μέσα σε «» παρ. 1 αντικαταστάθηκε ως άνω από την υπ’ αριθ. 1905/9-11 Ιουν. 1998 (ΦΕΚ Β΄ 582) απόφ. Πρωθυπουργού και Υπουργού Οικονομικών. 2.Μέλος που αδυνατεί να παραστεί σε συνεδρίαση της ΚΕ.Ν.Ε. υποχρεούται να ειδοποιήσει εγκαίρως τον Πρόεδρο. 3.Η επεξεργασία των σχεδίων νόμων, πράξεων νομοθετικού περιεχομένου, τροπολογιών ή άλλων θεμάτων από την ΚΕ.Ν.Ε. γίνεται μετά από εμπεριστατωμένη εισήγηση μέλους αυτής, που ορίζεται κάθε φορά από τον Πρόεδρο. Οι παρατηρήσεις της ΚΕ.Ν.Ε. διατυπώνονται σε αναλυτικό πρακτικό, στο οποίο καταχωρούνται και οι τυχόν μειοψηφίες. 4.Ο Πρόεδρος της ΚΕ.Ν.Ε. μπορεί να συγκροτεί από τα μέλη της τριμελείς ή πενταμελείς ομάδες εργασίας για τη μελέτη ειδικών θεμάτων και ιδίως την επεξεργασία και σύνταξη ενιαίων νομοτεχνικών κανόνων για την κατάρτιση των νομοθετικών κειμένων, την ανάγκη κωδικοποίησης της ισχύουσας νομοθεσίας, την απλούστευση των διαδικασιών καθώς και άλλων θεμάτων που παραπέμπονται σ’ αυτήν από τον Πρωθυπουργό ή τον Γενικό Γραμματέα του Υπουργικού Συμβουλίου. (Μετά τη σελ. 208,218(α) Σελ.  208,219 Τεύχος 1321 Σελ. 69 Νομοπαρασκευαστικές Επιτροπές 1.Η.α.63 Το πόρισμα της σχετικής μελέτης, αφού εγκριθεί από την ΚΕ.Ν.Ε., διαβιβάζεται από τον Πρόεδρό της στον Πρωθυπουργό και τον Γενικό Γραμματέα του Υπουργικού Συμβουλίου. 5.Ο Γραμματέας της ΚΕ.Ν.Ε. κατ’ εντολή του Προέδρου: α.Φροντίζει για την έγκαιρη πρόσκληση και ενημέρωση των μελών της για τα προς επεξεργασία θέματα. β.Αποστέλλει εγκαίρως στα μέλη αντίγραφα των σχετικών κειμένων. γ.Παρίσταται στις συνεδριάσεις και τηρεί πρακτικά. δ.Καταρτίζει τα επίσημα πρακτικά ή άλλες τυχόν πράξεις της ΚΕ.Ν.Ε. που θεωρούνται από τον Πρόεδρο. ε.Προβαίνει στην εκκαθάριση του αρχείου. Συνεργασία με τη διοίκηση Άρθρ.5.-1.Η ΚΕ.Ν.Ε., κατά την άσκηση των αρμοδιοτήτων της, συνεργάζεται με το Γραφείο Νομοθετικού Έργου της Γενικής Γραμματείας του Υπουργικού Συμβουλίου και τις αρμόδιες για τη σύνταξη των νομοθετικών κειμένων υπηρεσίες των Υπουργείων. Οι υπηρεσίες αυτές, καθώς και κάθε υπηρεσία στην οποία απευθύνεται η ΚΕ.Ν.Ε., υποχρεούνται να παρέχουν τις πληροφορίες και τα στοιχεία, που απαιτούνται για την άσκηση των αρμοδιοτήτων της. 2.Στις συνεδριάσεις της ΚΕ.Ν.Ε. καλούνται και παρίστανται οι εκάστοτε αρμόδιοι εκπρόσωποι των Υπουργείων, καθώς και μέλος του Γραφείου Νομοθετικού Έργου της Γενικής Γραμματείας του Υπουργικού Συμβουλίου. Αποζημίωση Άρθρο 6.-1.Στα μέλη της ΚΕ.Ν.Ε. καταβάλλεται μηνιαία αποζημίωση, το ύψος της οποίας καθορίζεται με κοινή απόφαση του Πρωθυπουργού και του Υπουργού Οικονομικών, κατά τα προβλεπόμενα στο άρθρο 6 παρ. 1 του Ν. 2521/1997 (ΦΕΚ Α΄ 174). Η συμμετοχή των μελών στις συνεδριάσεις βεβαιώνεται με πράξη του Προέδρου στο τέλος κάθε μήνα. Κατάργηση διατάξεων Άρθρ.7.-Κάθε διάταξη που είναι αντίθετη προς τις διατάξεις της παρούσας απόφασης καταργείται. Σελ.  208,220 Τεύχος 1321 Σελ. 70 1.Η.α.63 Νομοπαρασκευαστικές Επιτροπές 